כוכב הקופים (סרט, 2001)

כוכב הקופים (באנגלית: Planet of the Apes) הוא סרט מדע בדיוני ופעולה אמריקאי משנת 2001 בבימויו של טים ברטון ובכיכובם של מארק וולברג, טים רות', הלנה בונהם קרטר, מייקל קלארק דאנקן, פול ג'יאמטי ואסטלה וורן. הסרט מבוסס על רומן באותו השם מאת פייר בול, והוא מהווה גרסה מחודשת של הסרט משנת 1968 באותו השם.

תקציר העלילה
העלילה מתרחשת בשנת 2029. בתחילת הסרט מוצגת תחנת החלל "אוברון" בה שימפנזים מאומנים לבצע משימות בחלל. כאשר שימפנזה בשם פריקלס נעלם לתוך חור תולעת, האסטרונאוט האמריקני הצעיר קפטן ליאו דוידסון (מגולם על ידי מארק וולברג) יוצא בעקבותיו בניגוד לפקודת מפקד תחנת החלל הממונה עליו. אך דוידסון נעלם גם הוא בתוך החור השחור שגורם לחללית שלו להתרסק על פלנטה לא ידועה. דוידסון מוצא עצמו לכוד בעולם אכזר המאוכלס בקופים בעלי אינטליגנציה גבוהה, דוברי אנגלית שהם שליטי הפלנטה, בעוד שבני האנוש בפלנטה, אשר הם פרימיטיביים, משמשים כעבדים בעבור הקופים.

בעזרתה של קופה בשם ארי (מגולמת על ידי הלנה בונהם קרטר), דוידסון מחליט להוביל את המרד האנושי נגד צבא בלתי מנוצח של גורילות שבראשם עומד הגנרל ת'ייד (מגולם על ידי טים רות') שתוצאותיו יהיו חירות למין האנושי או השמדה מוחלטת של המין האנושי בפלנטה.

צוות השחקנים הראשי
 שם השחקן/ית שם הדמות הערותמארק וולברגקפטן ליאו דוידסוןאסטרונאוטטים רות'גנרל תיידשימפנזההלנה בונהם קרטרארישימפנזהמייקל קלארק דאנקןקולונל אטארגורילהפול ג'יאמטילימבואורנגאוטןאסטלה וורןדיאנה

ביקורות ותגובות
כאשר יצא לראשונה לאקרנים, הסרט היה להצלחה כלכלית, זאת על אף שקיבל ביקורות שליליות ולציון 45% באתר ריכוז הביקורות Rotten Tomatoes, מתוך 155 ביקורות. ביקורת רבה התמקדה בסוף המבלבל של הסרט, אם כי הסרט זכה לשבחים בתחום האיפור. על אף הצלחתו הכלכלית, פוקס המאה ה-20 בחרה שלא ליצור לסרט זה סרט המשך, והוחלט על אתחול המותג מחדש - עם צאתו של הסרט "כוכב הקופים: המרד".

מועמדויות וזכיות בפרסים
 שנה פרס קטגוריה תוצאה 2002 פרס סאטורן עיצוב התלבושות הטוב ביותר  ה-DVD הטוב ביותר  האיפור הטוב ביותר  סרט המדע הבדיוני הטוב ביותר  טים רות' - שחקן המשנה הטוב ביותר  הלנה בונהם קרטר - שחקנית המשנה הטובה ביותר  פרס באפט"א עיצוב התלבושות הטוב ביותר  האיפור הטוב ביותר  פרס גראמי המוזיקה הטובה ביותר  פרס פטל הזהב סרט ההמשך ו/או רימייק הגרוע ביותר  צ'רלטון הסטון - שחקן המשנה הגרוע ביותר  אסטלה וורן - שחקנית המשנה הגרועה ביותר 

ראו גם
 כוכב הקופים
 כוכב הקופים (סרט, 1968)
 כוכב הקופים: המרד
 כוכב הקופים: השחר
כוכב הקופים: המלחמה

קישורים חיצוניים





הערות שוליים

קטגוריה:כוכב הקופים
קטגוריה:חידושים לסרטים
קטגוריה:סרטים אמריקאיים מבוססי ספרים
קטגוריה:סרטי מסע בזמן
קטגוריה:סרטים העוסקים בעבדות
קטגוריה:סרטי פוקס המאה ה-20
קטגוריה:זוכי פרס פטל הזהב: סרטים
קטגוריה:סרטים אמריקאיים משנת 2001
קטגוריה:סרטי 2001
קטגוריה:סרטי מדע בדיוני מ-2001
קטגוריה:סרטים עם מוזיקה מאת דני אלפמן